               EUROPSKA KOMISIJA
            Bruxelles,30.6.2016.
            COM(2016) 312 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Fonda solidarnosti Europske unije kako bi se omogućila isplata predujmova u opći proračun Unije za 2017.

               OBRAZLOŽENJE

               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  1
               , a pogotovo njezinim člankom 10. omogućuje se mobilizacija Fonda solidarnosti Europske unije u okviru godišnje gornje granice od 500 000 000 EUR (po cijenama iz 2011.) iznad relevantnih naslova financijskog okvira.

               Točkom 11. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  2
                utvrđeni su načini mobilizacije Fonda.

               Uvjeti prihvatljivosti za Fond detaljno su navedeni u Uredbi Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije
                  3
               , u kojoj se predviđa da se za isplatu predujmova u proračun uključi iznos do najviše 50 000 000 EUR u odobrenim sredstvima za preuzimanje obveza i odobrenim sredstvima za plaćanje.

               Komisija smatra da je potrebno predvidjeti sredstva za tu mobilizaciju kako bi se osigurala pravodobna raspoloživost proračunskih sredstava, te stoga predlaže da se taj iznos uključi u nacrt proračuna za 2017.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Fonda solidarnosti Europske unije kako bi se omogućila isplata predujmova u opći proračun Unije za 2017.

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije
                  4
               , a posebno njezin članak 4.a stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  5
               , a posebno njegovu točku 11.,

               uzimajući u obzir prijedlog Europske komisije,

               budući da:

               (1)Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije i pokaže solidarnost prema stanovništvu iz regija pogođenih prirodnim katastrofama.

               (2)Sredstva Fonda ne smiju premašivati najveći iznos od 500 000 000 EUR (po cijenama iz 2011.), kako je utvrđeno člankom 10. Uredbe Vijeća (EU, Euratom) br. 1311/2013
                  6
               .

               (3)Člankom 4.a stavkom 4. Uredbe (EZ) br. 2012/2002 utvrđeno je da se, kad je to potrebno kako bi se osigurala pravodobna dostupnost proračunskih sredstava, iz Fonda može mobilizirati iznos do najviše 50 000 000 EUR za isplatu predujmova, pri čemu se u opći proračun Unije unose odgovarajuća odobrena sredstva.

               (4)Kako bi se osigurala pravodobna dostupnost dostatnih proračunskih sredstava u općem proračunu Unije za 2017., potrebno je mobilizirati sredstva Fonda u iznosu od 50 000 000 EUR za isplatu predujmova.

               (5)Kako bi se vrijeme za mobilizaciju Fonda svelo na najmanju moguću mjeru, ova bi se Odluka trebala primjenjivati od 1. siječnja 2017.,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2017. mobilizira se Fond solidarnosti Europske unije kako bi se osigurao iznos od 50 000 000 EUR u odobrenim sredstvima za preuzete obveze i odobrenim sredstvima za plaćanje za plaćanje predujmova.

               Članak 2.

               Ova Uredba stupa na snagu na dan objave u Službenom listu Europske unije.

               Primjenjuje se od 1. siječnja 2017.

               Sastavljeno u

               Za Europski parlament

                     Za Vijeće

               Predsjednik

                     Predsjednik

                     (1)
                  SL L 347, 20.12.2013., str. 884.

                     (2)
                  SL C 373, 20.12.2013., str. 1.

                     (3)
                  SL L 311, 14.11.2002., str. 3.

                     (4)
                  SL L 311, 14.11.2002., str. 3.

                     (5)
                  SL C 373, 20.12.2013., str. 1.

                     (6)
                  Uredba Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. SL L 347, 20.12.2013., str. 884.


               EUROPSKA KOMISIJA
            Bruxelles, 22.6.2017.
            COM(2017) 333 final
            2017/0137(NLE)
            Prijedlog
            ODLUKE VIJEĆA
            o sklapanju Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Pristupanjem Republike Hrvatske proširena je carinska unija Europske unije. Zbog toga je Europska unija na temelju pravila Svjetske trgovinske organizacije (WTO) (članak XXIV. stavak 6. GATT-a iz 1994.) morala pokrenuti pregovore s članicama WTO-a koje imaju pregovaračka prava povezana s tarifnim rasporedom Hrvatske kako bi se postigao dogovor o kompenzacijskoj prilagodbi. Takva se prilagodba provodi ako donošenje vanjskog tarifnog sustava EU-a dovodi do povećanja carina iznad razine na koju se zemlja pristupnica obvezala pri WTO-u.

               Vijeće je 15. srpnja 2013. ovlastilo Komisiju da otvori pregovore na temelju članka XXIV. stavka 6. GATT-a iz 1994. Komisija je s članicama WTO-a koje imaju pregovaračka prava pregovarala o ukidanju određenih koncesija u vezi s ukidanjem rasporeda Republike Hrvatske u okviru njezina pristupanja Europskoj uniji.

               Iz pregovora s Novim Zelandom proizišao je nacrt Sporazuma u obliku razmjene pisama koji je parafiran 18. svibnja 2017. u Ženevi („Sporazum”). Posljedično, tim se prijedlogom od Vijeća traži donošenje odluke o sklapanju Sporazuma u obliku razmjene pisama s Novim Zelandom. Istovremeno se podnosi zaseban prijedlog o potpisivanju tog Sporazuma.

               •Usklađenost s postojećim odredbama u tom području politike

                  Prijedlog je u skladu s praksom EU-a iz prethodnih proširenja EU-a.

               •Usklađenost s drugim politikama Unije

                  Prijedlog se temelji na praksi EU-a koja je u skladu s politikom EU-a u području vanjskog djelovanja, industrije i poljoprivrede.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 207. Ugovora o funkcioniranju Europske unije (UFEU), u vezi s člankom 218. stavkom 6. točkom (a) podtočkom (v.) UFEU-a o sklapanju međunarodnih sporazuma.

               •Supsidijarnost (za neisključivu nadležnost)

               Prijedlog je u isključivoj nadležnosti Unije u skladu s člankom 3. stavkom 1. točkom (e) Ugovora o funkcioniranju Europske unije. Načelo supsidijarnosti stoga se ne primjenjuje.

               •Proporcionalnost

               Ukidanje koncesija Hrvatske utjecalo je na Novi Zeland. Kompenzacijske prilagodbe ne prelaze prava Novog Zelanda u tom pogledu. Prijedlog je u skladu s načelom proporcionalnosti.

               •Odabir instrumenta

               Na temelju članka 218. stavka 6. točke (a) UFEU-a zahtijeva se Odluka Vijeća o sklapanju Sporazuma.

               3.SAVJETOVANJA S DIONICIMA

               •Savjetovanja s dionicima

                  S Vijećem (Odbor za trgovinsku politiku) redovito su održavana savjetovanja o sadržaju i napretku pregovora. Obaviješten je Europski parlament (Odbor INTA).

               4.UTJECAJ NA PRORAČUN

                  Vidi financijski izvještaj.

               5.OSTALI ELEMENTI

               •Planovi provedbe

                  Tim se prijedlogom od Vijeća traži donošenje odluke o sklapanju Sporazuma u obliku razmjene pisama s Novim Zelandom. Istovremeno se Vijeću podnosi i zaseban prijedlog o potpisivanju tog Sporazuma.

               Rezultati su Sporazuma sljedeći:

               dodaje se 1 875 tona carinskoj kvoti EU-a za „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifne oznake 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               dodaje se 135 tona (masa trupa) carinskoj kvoti EU-a dodijeljenoj Novom Zelandu za „ovčje ili kozje meso, svježe, rashlađeno ili smrznuto”, tarifna oznaka 0204, a zadržava se sadašnja stopa unutar kvote od 0 %. Nova carinska kvota dodijeljena Novom Zelandu iznosi 228 389 tona.

               Komisija će na temelju članka 187. točke (a) Uredbe o jedinstvenoj zajedničkoj organizaciji tržišta (ZOT) (Uredba (EU) br. 1308/2013) donijeti provedbene uredbe o proširenju relevantnih kvota i upravljanju njima:

               te provedbene mjere pripremaju se istovremeno s ovim prijedlogom.

               2017/0137 (NLE)

               Prijedlog

               ODLUKE VIJEĆA

               o sklapanju Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. točkom (a) podtočkom v.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Vijeće je 15. srpnja 2013. ovlastilo Komisiju da otvori pregovore s određenim drugim članicama Svjetske trgovinske organizacije na temelju članka XXIV. stavka 6. Općeg sporazuma o carinama i trgovini (GATT) iz 1994. u okviru pristupanja Republike Hrvatske Uniji.

               (2)Pregovore je vodila Komisija u skladu s pregovaračkih smjernicama koje je donijelo Vijeće.

               (3)Pregovori su zaključeni te je Sporazum u obliku razmjene pisama između Unije i Novog Zelanda na temelju članka XXIV. stavka 6. i članka XXVIII. GATT-a iz 1994. u pogledu izmjene koncesija u rasporedu Republike Hrvatske u okviru njezina pristupanja Uniji parafiran 18. svibnja 2017.

               (4)Sporazum je u ime Unije potpisan […], podložno njegovu kasnijem sklapanju, u skladu s Odlukom Vijeća […]
                  1
               .

               (5)Sporazum bi trebalo odobriti,

               DONIJELO JE OVU ODLUKU:

               Članak 1.

               Odobrava se, u ime Unije, sklapanje Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje osobu ovlaštenu da u ime Unije provede obavješćivanje predviđeno Sporazumom.

               Članak 3.

               Ova Odluka stupa na snagu na dan donošenja. Ova se Odluka objavljuje u Službenom listu Europske unije.

               Datum stupanja na snagu Sporazuma objavljuje Glavno tajništvo Vijeća u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                        FINANCIJSKI IZVJEŠTAJ

                        DATUM:

                        1.

                        NASLOV PRORAČUNA:

                        Poglavlje 12. – Carine i ostale pristojbe

                        2.

                        NASLOV:

                        Prijedlog Odluke Vijeća o sklapanju Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

                        3.

                        PRAVNA OSNOVA:

                        Ugovor o funkcioniranju Europske unije, a posebno njegovi članci 207. i 218.

                        4.

                        CILJEVI:

                        Sklapanje Sporazuma u obliku razmjene pisama između Europske unije i Novog Zelanda.

                        5.

                        FINANCIJSKI UTJECAJ

                        TEKUĆA FINANCIJSKA GODINA, 2017.
                           (u milijunima EUR)

                        SLJEDEĆA FINANCIJSKA GODINA, 2018.

                        (u milijunima EUR)

                        FINANCIJSKA GODINA 2019.

                        (u milijunima EUR)

                        5.0.

                        RASHODI

                        –
                              NA TERET PRORAČUNA EU-a
                           (POVRATI/INTERVENCIJE)

                        –
                              NACIONALNA TIJELA

                        –
                              OSTALO

                           –

                           –

                           –

                        5.1.

                        PRIHODI

                        –
                              VLASTITA SREDSTVA EU-a
                           (PRISTOJBE/CARINE)

                        –
                              NACIONALNI

                        –

                        –

                        –

                        2017.

                        2018.

                        2019.

                        5.0.1.

                        PREDVIĐENI RASHODI

                        –

                        –

                        –

                        5.1.1.

                        PREDVIĐENI PRIHODI

                        –

                        –

                        –

                        5.2.

                        METODA IZRAČUNA: količine pomnožene stopom unutar kvote

                        6.0.

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        NE

                        6.1.

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        NE

                        6.2.

                        HOĆE LI BITI POTREBAN DODATNI PRORAČUN?

                        NE

                        6.3.

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        NE

                        NAPOMENE:

                     (1)
                  SL L […], […], str. […].

    ---documentbreak---

               EUROPSKA KOMISIJA
            Bruxelles, 22.6.2017.
            COM(2017) 333 final
            PRILOG

            Prijedlogu odluke Vijeća
            o sklapanju Sporazuma u obliku razmjene pisama između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               SPORAZUM U OBLIKU RAZMJENE PISAMA

               između Europske unije i Novog Zelanda na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               A. Pismo Unije

               Poštovani,

               nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija u svoj raspored, za carinsko područje EU 28, uključuje koncesije sadržane u rasporedu EU 27 sa sljedećim izmjenama:

               dodaje se 1 875 tona carinskoj kvoti EU-a za „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifna oznaka 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               dodaje se 135 tona (masa trupa) carinskoj kvoti EU-a dodijeljenoj Novom Zelandu za „ovčje ili kozje meso, svježe, rashlađeno ili smrznuto”, tarifna oznaka 0204, a zadržava se sadašnja stopa unutar kvote od 0 %. Nova carinska kvota dodijeljena Novom Zelandu iznosi 228 389 tona.

               Europska unija i Novi Zeland međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana od datuma primitka zadnje obavijesti.

               Bio bih Vam zahvalan ako biste potvrdili da je Vaša Vlada suglasna sa sadržajem ovog pisma. Čast mi je predložiti da, ako je navedeno prihvatljivo Vašoj Vladi, ovo pismo i Vaš potvrdni odgovor zajedno čine Sporazum u obliku razmjene pisama između Europske unije i Novog Zelanda.

               Primite izraze mojeg najdubljeg poštovanja.

               Za Europsku uniju

               B. Pismo Novog Zelanda

               Poštovani,

               čast mi je potvrditi primitak Vašeg pisma s današnjim datumom________, koje glasi:

               „Nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija u svoj raspored, za carinsko područje EU 28, uključuje koncesije sadržane u rasporedu EU 27 sa sljedećim izmjenama:

               dodaje se 1 875 tona carinskoj kvoti EU-a za „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifna oznaka 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               dodaje se 135 tona (masa trupa) carinskoj kvoti EU-a dodijeljenoj Novom Zelandu za „ovčje ili kozje meso, svježe, rashlađeno ili smrznuto”, tarifna oznaka 0204, a zadržava se sadašnja stopa unutar kvote od 0 %. Nova carinska kvota dodijeljena Novom Zelandu iznosi 228 389 tona.

               Europska unija i Novi Zeland međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana od datuma primitka zadnje obavijesti.

               Bio bih Vam zahvalan ako biste potvrdili da je Vaša Vlada suglasna sa sadržajem ovog pisma. Čast mi je predložiti da, ako je navedeno prihvatljivo Vašoj Vladi, ovo pismo i Vaš potvrdni odgovor zajedno čine Sporazum u obliku razmjene pisama između Europske unije i Novog Zelanda.”

               Mogu Vas obavijestiti da je moja Vlada suglasna sa sadržajem Vašeg pisma.

               Za Novi Zeland


               EUROPSKA KOMISIJA
            Bruxelles, 14.8.2017.
            COM(2017) 425 final
            2017/0191(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije u pogledu prijedloga o standardima kakvoće za voće i povrće koje treba donijeti Radna skupina za standarde kakvoće poljoprivrednih proizvoda Gospodarske komisije Ujedinjenih naroda za Europu (UNECE-RS.7)

               OBRAZLOŽENJE

               Aktivnosti određivanja standarda Gospodarske komisije Ujedinjenih naroda za Europu (UNECE) provodi Radna skupina za standarde kakvoće poljoprivrednih proizvoda (RS.7) u skladu sa Ženevskim dogovorom o standardima kakvoće poljoprivrednih proizvoda
                  1
               .

               Skupina RS.7 djeluje u skladu sa svojim pravilnikom
                  2
                i radnim postupcima
                  3
                kako bi donijela standarde kakvoće poljoprivrednih proizvoda UNECE-a. Prijedloge za UNECE-ove standarde kakvoće voća i povrća priprema Specijalizirani odjel za standardizaciju svježeg voća i povrća odnosno Specijalizirani odjel za standardizaciju suhih i osušenih proizvoda. Prijedloge zatim jednoglasno donosi RS.7 UNECE-a ili ih se vraća na raspravu u Specijalizirane odjele. Taj se postupak odvija na godišnjoj osnovi.

               Sve članice Ujedinjenih naroda ili specijaliziranih agencija te organizacije mogu sudjelovati u radu UNECE-a na donošenju standarda kakvoće poljoprivrednih proizvoda, a države članice Europske unije redovno sudjeluju u tom radu. Europska unija sudjeluje kao promatrač u RS.7 UNECE-a i njegovim specijaliziranim odjelima za standardizaciju svježeg voća i povrća te suhih i osušenih proizvoda.

               U skladu s člankom 75. stavkom 1. i člankom 76. stavkom 1. Uredbe (EU) br. 1308/2013
                  4
               , na razini Unije, proizvodi iz sektora voća i povrća koji su namijenjeni da se potrošaču prodaju svježi mogu se staviti na tržište samo ako su u skladu s primjenjivim tržišnim standardima te ako su dobre, prikladne i tržišne kvalitete i ako je navedena zemlja podrijetla.

               U skladu s člankom 75. stavkom 2. Uredbe (EU) br. 1308/2013 Komisija je ovlaštena određivati tržišne standarde u sektoru voća i povrća donošenjem delegiranog akta. Provedbenom uredbom Komisije (EU) br. 543/2011 utvrđeni su posebni tržišni standardi za određeno voće i povrće
                  5
               . Ti se posebni tržišni standardi temelje na UNECE-ovim standardima kakvoće u pogledu tih proizvoda.

               U skladu s člankom 3. stavkom 1. Provedbene uredbe Komisije (EU) br. 543/2011 proizvodi koji nisu obuhvaćeni posebnim tržišnim standardom EU-a smatraju se sukladnima s općim tržišnim standardom ako su u skladu s bilo kojim primjenjivim standardom koji je donio UNECE. Uvodnom izjavom 6. Provedbene uredbe Komisije (EU) br. 543/2011 predviđeno je da bi posebni tržišni standardi koji se utvrđuju za određene proizvode trebali biti oni utvrđeni u standardima UNECE-a.

               Standardima UNECE-a utvrđuju se minimalne razine kakvoće koje djeluju kao zajednički okvir za omogućivanje pravedne trgovine, sprječavanje tehničkih prepreka za trgovinu i povećanje transparentnosti na tržištima. Njima se promiče održivo stavljanje kvalitetnih poljoprivrednih proizvoda na tržište, sprječava ulazak poljoprivrednih proizvoda loše kvalitete na tržište i štite interesi potrošača. Tako pridonose usklađivanju standarda za voće i povrće na međunarodnoj razini te će se njima uspostaviti okvir kojim će se osigurati pošteno tržišno natjecanje u trgovini voćem i povrćem. Standardi UNECE-a razvijaju se tako da budu u skladu s ciljevima Sporazuma o tehničkim preprekama u trgovini Svjetske trgovinske organizacije (WTO)
                  6
               .

               Prije no što ih skupina UNECE-RS.7 donese, o prijedlozima opsežno raspravljaju znanstvenici i tehnički stručnjaci iz sektora voća i povrća u okviru Specijaliziranih odjela za standardizaciju, u kojima sudjeluju stručnjaci iz država članica.

               Stoga bi njihovo donošenje u okviru skupine UNECE-RS.7 trebalo podržati pod uvjetom da budu u skladu s pravom Unije, a osobito s Uredbom (EU) br. 1308/2013 te u skladu s interesima Unije i ciljevima u području poljoprivredne politike. Osim toga, ako Komisija ima pitanja o kojima se nije raspravljalo u Specijaliziranim odjelima za standardizaciju ili ako postanu dostupne nove znanstvene ili tehničke informacije, potrebno je osigurati da se o tim pitanjima provede odgovarajuća rasprava prije nego se donese odluka o prijedlogu u okviru skupine UNECE-RS.7. Dakle, ako se dovoljan broj država članica protivi prijedlogu, države članice koje sudjeluju u okviru skupine UNECE-RS.7 odgađaju donošenje odluke i osiguravaju da prijedlog bude poslan natrag na raspravu Specijaliziranom odjelu za standardizaciju ili posebnim radnim skupinama gdje se najprije rješavaju takva pitanja.

               1.KONTEKST PRIJEDLOGA

               •Razlozi i ciljevi prijedloga

                  Standardima UNECE-a utvrđuju se minimalne razine kakvoće koje djeluju kao zajednički okvir za omogućivanje pravedne trgovine, sprječavanje tehničkih prepreka za trgovinu i povećanje transparentnosti na tržištima. Njima se promiče održivo stavljanje kvalitetnih poljoprivrednih proizvoda na tržište, sprječava ulazak poljoprivrednih proizvoda loše kvalitete na tržište i štite interesi potrošača. Tako pridonose usklađivanju standarda za voće i povrće na međunarodnoj razini te će se njima uspostaviti okvir kojim će se osigurati pošteno tržišno natjecanje u trgovini voćem i povrćem. Standardi UNECE-a razvijaju se tako da budu u skladu s ciljevima Sporazuma o tehničkim preprekama u trgovini Svjetske trgovinske organizacije (WTO).

                  Kako je već pojašnjeno, UNECE-ovi standardi kakvoće u pogledu voća i povrća utječu na pravo Unije. Stoga bi trebalo utvrditi stajalište Unije u skladu s člankom 218. stavkom 9. Ugovora o funkcioniranju Europske unije. Cilj ovog prijedloga jest utvrditi stajalište Unije, u skladu s definiranim uvjetima i postupcima.

                  Revizija i donošenje UNECE-ovih standarda kakvoće trajni je postupak kojim se osigurava da uspostavljeni standardi budu ažurirani i u skladu s trenutačnim znanstvenim i tehničkim informacijama. Stoga je u tu svrhu potrebno uspostaviti postupak kojim će se utvrditi stajalište Unije na neodređeno vrijeme. Koordinacijski sastanci trebali bi se održavati na godišnjoj osnovi prije nego što UNECE donese/preispita standarde kakvoće.

               •Dosljednost s postojećim odredbama politike u predmetnom području politike

                  Ovaj je prijedlog u skladu s pravnim okvirom Unije u pogledu tržišnih standarda za voće i povrće utvrđenih u člancima 75. i 76. Uredbe (EU) br. 1308/2013 te u Provedbenoj uredbi Komisije (EU) br. 543/2011. Njime se osigurava propisno utvrđivanje stajališta Unije u pogledu donošenja UNECE-ovih standarda kakvoće na koje se upućuje u prethodno navedenim odredbama.

                •Dosljednost u odnosu na druge politike Unije

                  Stajalište Unije utvrđuje se na isti način u pogledu nekoliko međunarodnih organizacija koje uspostavljaju standarde koji utječu na pravo Unije, posebno u pogledu standarda koje donosi Međunarodna organizacija za vinovu lozu i vino.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 43. i članak 218. stavak 9. UFEU-a.

               •Supsidijarnost (za neisključivu nadležnost)

                  Ne primjenjuje se.

               •Proporcionalnost

                  Ne primjenjuje se.

               •Odabir instrumenta

                  Za ovu inicijativu nisu dostupni drugi instrumenti.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

                  Ne primjenjuje se.

               •Savjetovanja s dionicima

                  Ne primjenjuje se.

               •Prikupljanje i primjena stručnog znanja

                  Ne primjenjuje se.

               •Procjena učinka

                  Ne primjenjuje se.

               •Primjerenost propisa i pojednostavnjivanje

                  Ne primjenjuje se.

               •Temeljna prava

                  Ovaj prijedlog ne utječe na temeljna prava.

               4.UTJECAJ NA PRORAČUN

                  Prijedlog nema utjecaj na proračun.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Europska komisija sudjelovat će na koordinacijskom sastanku nadležne radne skupine Vijeća koji će se održavati po potrebi svake godine prije sastanka skupine UNECE-RS.7.

               •Dokumenti s obrazloženjima (za direktive)

                  Ne primjenjuje se.

               2017/0191 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije u pogledu prijedloga o standardima kakvoće za voće i povrće koje treba donijeti Radna skupina za standarde kakvoće poljoprivrednih proizvoda Gospodarske komisije Ujedinjenih naroda za Europu (UNECE-RS.7)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Radna skupina za standarde kakvoće poljoprivrednih proizvoda Gospodarske komisije Ujedinjenih naroda za Europu (UNECE-RS.7) ispituje i donosi prijedloge o utvrđivanju novih UNECE-ovih standarda kakvoće ili izmjenjuje postojeće UNECE-ove standarde kakvoće za voće i povrće. Prijedloge pripremaju UNECE-ovi Specijalizirani odjeli za standardizaciju. Skupina UNECE-RS.7 prijedloge donosi konsenzusom sudjelujućih članova.

               (2)UNECE-ovi standardi kakvoće za voće i povrće pridonose usklađivanju standarda za voće i povrće na međunarodnoj razini i njima se uspostavlja okvir kojim će se osigurati pravedno tržišno natjecanje u trgovini voćem i povrćem.

               (3)Unija sudjeluje kao promatrač u skupini UNECE-RS.7 i u Specijaliziranom odjelu za standardizaciju. Države članice članovi su UNECE-a te sudjeluju u skupini UNECE-RS.7 i u Specijaliziranim odjelima za standardizaciju. Države članice kao sudionici skupine UNECE-RS.7 imaju pravo sudjelovati u odlučivanju o donošenju standarda kakvoće za poljoprivredne proizvode skupine UNECE-RS.7.

               (4)U skladu s člankom 75. stavkom 1. i člankom 76. stavkom 1. Uredbe (EU) br. 1308/2013 Europskog parlamenta i Vijeća
                  7
                proizvodi iz sektora voća i povrća koji su namijenjeni da se potrošaču prodaju svježi mogu se staviti na tržište samo ako su u skladu s primjenjivim tržišnim standardima te ako su dobre, prikladne i tržišne kvalitete i ako je naznačena zemlja podrijetla.

               (5)U skladu s člankom 75. stavkom 2. Uredbe (EU) br. 1308/2013 Komisija je ovlaštena utvrđivati tržišne standarde u sektoru voća i povrća donošenjem delegiranog akta. Provedbenom uredbom Komisije (EU) br. 543/2011 utvrđeni su posebni tržišni standardi za određeno voće i povrće
                  8
               . Ti se posebni tržišni standardi temelje na UNECE-ovim standardima kakvoće u pogledu tih proizvoda.

               (6)U skladu s člankom 3. stavkom 1. Provedbene uredbe (EU) br. 543/2011 voće i povrće koje nije obuhvaćeno posebnim tržišnim standardom mora biti u skladu s općim tržišnim standardom utvrđenim u dijelu A Priloga I. toj Provedbenoj uredbi. Smatra se da su proizvodi koji su u skladu s bilo kojim primjenjivim tržišnim standardom koji je donio UNECE u skladu s tim općim tržišnim standardom.

               (7)Budući da UNECE-ovi standardi kakvoće poljoprivrednih proizvoda utječu na pravo Unije, potrebno je utvrditi stajalište koje će se donijeti u ime Unije u okviru skupine UNECE-RS.7 u pogledu tih standarda kakvoće.

               (8)Prijedloge o standardima kakvoće pripremaju Specijalizirani odjel za standardizaciju svježeg voća i povrća i Specijalizirani odjel za standardizaciju suhih i osušenih proizvoda te o njima opsežno raspravljaju znanstvenici i tehnički stručnjaci iz sektora voća i povrća. Stoga bi države članice u ime Unije trebale podržati te prijedloge pod uvjetom da su oni u interesu Unije i da nisu u suprotnosti s pravom EU-a, osobito Uredbu (EU) br. 1308/2013 te da poštuju postupak uspostavljen u tu svrhu.

               (9)Ako Komisija ima pitanja o kojima se nije raspravljalo u Specijaliziranim odjelima za standardizaciju ili ako se pojave nove znanstvene ili tehničke informacije prije ili tijekom sastanka skupine UNECE-RS.7, donošenje prijedloga trebalo bi odgoditi, a prijedlog vratiti na daljnju raspravu Specijaliziranim odjelima za standardizaciju dok se ne provede odgovarajuća rasprava o tim pitanjima ili novim informacijama.

               (10)Ako se dovoljan broj država članica koje čine blokirajuću manjinu u skladu s člankom 238. stavkom 3. točkom (a) drugim podstavkom Ugovora protivi prijedlogu, države članice koje sudjeluju na sastanku skupine UNECE-RS.7 trebale bi odgoditi donošenje odluke i nastaviti s raspravom na specijaliziranim sastancima ili radnim skupinama.

               (11)Kako bi se omogućila potrebna fleksibilnost tijekom rasprave prije sastanka skupine UNECE-RS.7 i na tom sastanku, države članice trebalo bi, nakon obavješćivanja Komisije, ovlastiti da prihvate izmjene prijedlogâ, pod uvjetom da se navedenim izmjenama ne mijenja njihova bit,

               DONIJELA JE OVU ODLUKU:

               Članak 1.

               Ako se UNECE-RS.7 poziva na uspostavu novih UNECE-ovih standarda kakvoće za voće i povrće ili na izmjenu postojećih UNECE-ovih standarda kakvoće za voće i povrće, države članice koje sudjeluju u skupini UNECE-RS.7, djelujući zajedno u ime Europske unije, ovlašćuju se za prihvaćanje prijedloga koje su pripremili Specijalizirani odjel za standardizaciju svježeg voća i povrća i Specijalizirani odjel za standardizaciju suhih i osušenih proizvoda za nove UNECE-ove standarde kakvoće za voće i povrće ili za izmjenu postojećih UNECE-ovih standarda kakvoće za voće i povrće u skladu s postupkom utvrđenim u članku 2. i pod sljedećim uvjetima:

               (a)novi standardi kakvoće za voće i povrće ili izmjene postojećih standarda kakvoće za voće i povrće jesu u interesu Unije i služe ciljevima koje Unija slijedi u okviru svoje poljoprivredne politike i

               (b)novi standardi kakvoće za voće i povrće ili izmjene postojećih standarda kakvoće za voće i povrće nisu u suprotnosti s pravom EU-a, a osobito nisu u suprotnosti s Uredbom (EU) br. 1308/2013, ne dovodeći u pitanje pravo Komisije da delegiranim aktom donosi propise Unije osobito u pogledu  tržišnih standarda za voće i povrće iz članka 75. te Uredbe.

               Članak 2.

               1.
                     Kako bi se definiralo stajalište EU-a i kako bi ga države članice provodile u pitanjima iz članka 1., saziva se sastanak nadležne radne skupine Vijeća dovoljno vremena prije sastanka skupine UNECE-RS.7.

               2.
                     Odstupajući od članka 1., ako Komisija izrazi određene bojazni u pogledu prijedloga Specijaliziranog odjela za standardizaciju svježeg voća i povrća ili Specijaliziranog odjela za standardizaciju suhih i osušenih proizvoda na sastanku nadležne radne skupine Vijeća iz stavka 1. i ako se o tom pitanju nije raspravilo u nekom od Specijaliziranih odjela za standardizaciju, sudjelujuće države članice traže da se donošenje odluke o tom prijedlogu u okviru skupine UNECE-RS.7 odgodi dok se o tom pitanju ne provede odgovarajuća rasprava u Specijaliziranom odjelu za standardizaciju.

               3.
                     Odstupajući od članka 1., ako je vjerojatno da će na određeni prijedlog Specijaliziranog odjela za standardizaciju svježeg voća i povrća ili Specijaliziranog odjela za standardizaciju suhih i osušenih proizvoda utjecati nove znanstvene ili tehničke informacije koje su se pojavile nakon sastanka iz stavka 1., ali prije ili tijekom sastanka skupine UNECE-RS.7, države članice koje sudjeluju u skupini UNECE-RS.7 traže da se donošenje odluke o tom prijedlogu u okviru skupine UNECE-RS.7 odgodi dok se o tom prijedlogu ne provede rasprava u Specijaliziranim odjelima za standardizaciju na temelju tih novih znanstvenih ili tehničkih informacija.

               4.
                     Odstupajući od članka 1., ako se broj država članica jednak blokirajućoj manjini utvrđenoj člankom 238. stavkom 3. točkom (a) drugim podstavkom Ugovora na sastanku nadležne radne skupine Vijeća iz stavka 1. protivi prijedlogu novih UNECE-ovih standarda kakvoće za voće i povrće ili izmjene postojećih UNECE-ovih standarda kakvoće za voće i povrće, države članice koje sudjeluju u skupini UNECE-RS.7 odgađaju donošenje odluke i nastavljaju s raspravama u Specijaliziranom odjelu za standardizaciju svježeg voća i povrća ili u Specijaliziranom odjelu za standardizaciju suhih i osušenih proizvoda ili u radnoj skupini uspostavljenoj u tu svrhu.

               Članak 3.

               Države članice koje sudjeluju u skupini UNECE-RS.7, djelujući zajedno u ime Europske unije, i nakon obavješćivanja Komisije, mogu se složiti s manjim izmjenama prijedloga o standardima kakvoće za voće i povrće u okviru skupine UNECE-RS.7 kojima se ne mijenja bit tih prijedloga.

               Članak 4.

               Ova je Odluka upućena državama članicama.

               Sastavljeno u Bruxellesu

                     Za Vijeće

                     Predsjednik

                     (1)

                     http://www.unece.org/fileadmin/DAM/trade/agr/AboutUs/GenevaUnderstanding_E.pdf

                     (2)
                  Pravilnik UNECE-ove Radne skupine za standarde kakvoće poljoprivrednih proizvoda

                     http://www.unece.org/fileadmin/DAM/trade/agr/AboutUs/ToR_eng.doc

                     (3)
                  Radni postupci UNECE-ove Radne skupine za standarde kakvoće poljoprivrednih proizvoda koje je Radna skupina donijela 2010. i izmijenila 2012.,

                     http://www.unece.org/fileadmin/DAM/trade/agr/AboutUs/WorkingProcedures_2012_e.doc

                     (4)
                  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.)

                     (5)
                  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 157, 15.6.2011., str. 1.)

                     (6)
                  Sporazum o tehničkim preprekama u trgovini,

                     https://www.wto.org/english/docs_e/legal_e/17-tbt_e.htm

                     (7)
                  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.)

                     (8)
                  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 157, 15.6.2011., str. 1.)


               EUROPSKA KOMISIJA
            Bruxelles, 7.8.2015.
            COM(2015) 397 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji (zahtjev iz Italije – EGF/2015/004 IT/Alitalia)

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Italija je 24. ožujka 2015. podnijela zahtjev EGF/2015/004 IT/Alitalia za financijski doprinos iz EGF-a, nakon otpuštanja
                  2
                u poduzeću Gruppo Alitalia
                  3
                u Italiji.

               3.Nakon ocjenjivanja tog zahtjeva Komisija je, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2015/004 IT/Alitalia

                        Država članica

                        Italija

                        Dotične regije (druga razina NUTS-a)

                        Lazio (ITI4)

                        Datum podnošenja zahtjeva

                        24. ožujka 2015.

                        Datum potvrde primitka zahtjeva

                        7. travnja 2015.

                        Datum podnošenja zahtjeva za dodatne informacije

                        7. travnja 2015.

                        Rok za dostavu dodatnih informacija

                        19. svibnja 2015.

                        Rok za dovršetak ocjenjivanja

                        11. kolovoza 2015.

                        Intervencijski kriterij

                        članak 4. točka (a) Uredbe o EGF-u

                        Primarno poduzeće

                        Gruppo Alitalia

                        Broj dotičnih poduzeća

                        1

                        Sektori gospodarske djelatnosti

                        (odjeljak NACE-a Rev. 2)
                           4

                        Odjeljak 51 (Zračni promet)

                        Broj podružnica, dobavljača i daljnjih proizvođača

                        0

                        Referentno razdoblje (četiri mjeseca)

                        31. kolovoza 2014. – 30. prosinca 2014.

                        Broj otpuštanja tijekom referentnog razdoblja (a)

                        1 247

                        Broj otpuštanja prije ili nakon referentnog razdoblja (b)

                        2

                        Ukupan broj otpuštanja (a + b)

                        1 249

                        Ukupan broj prihvatljivih korisnika

                        1 249

                        Ukupan broj ciljanih korisnika

                        184

                        Broj ciljanih mladih ljudi koji nisu zaposleni, ne školuju se i ne osposobljavaju (NEET-ovi)

                        0

                        Proračun za usluge prilagođene potrebama (EUR)

                        2 264 080

                        Proračun za provedbu EGF-a
                           5
                         (EUR)

                        94 000

                        Ukupan proračun (EUR)

                        2 358 080

                        Doprinos iz EGF-a (60 %) (EUR)

                        1 414 848

               OCJENA ZAHTJEVA

               Postupak

               4.Italija je 24. ožujka 2015. podnijela zahtjev EGF/2015/004 IT/Alitalia u roku od 12 tjedana od datuma na koji su ispunjeni intervencijski kriteriji utvrđeni člankom 4. Uredbe o EGF-u. Unutar dva tjedna od dana podnošenja zahtjeva Komisija je potvrdila njegov primitak te je istog dana, 7. travnja 2015., od Italije zatražila dodatne informacije. Te dodatne informacije dostavljene su unutar šest tjedana od dana podnošenja zahtjeva za dodatne informacije. Rok od 12 tjedana od dana primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 11. kolovoza 2015.

               Prihvatljivost zahtjeva

               Dotična poduzeća i korisnici

               5.Zahtjev se odnosi na 1 249 radnika otpuštenih u poduzeću Gruppo Alitalia. Poduzeće Gruppo Alitalia posluje u ekonomskom sektoru koji je razvrstan u odjeljak 51 NACE-a Rev. 2 (zračni promet). Do otpuštanja u poduzeću Gruppo Alitalia došlo je većinom u regiji Lazio (ITI4) obuhvaćenoj drugom razinom NUTS-a
                  6
               .

               Intervencijski kriteriji

               6.Italija je podnijela zahtjev na temelju intervencijskog kriterija iz članka 4. stavka 1. točke (a) Uredbe o EGF-u kojim se zahtijeva da je najmanje 500 radnika u poduzeću u državi članici proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača i/ili samozaposlene osobe koje su prestale obavljati svoju djelatnost.

               7.Za ovaj je zahtjev četveromjesečno referentno razdoblje trajalo od 31. kolovoza 2014. do 30. prosinca 2014. Tijekom referentnog razdoblja u poduzeću Gruppo Alitalia viškom je proglašeno 1 247 radnika.

               Izračun broja otpuštanja i prestanaka djelatnosti

               8.Tih 1 247 otpuštanja tijekom referentnog razdoblja izračunano je od dana stvarnog raskida ugovora o radu ili njegova isteka.

               Prihvatljivi korisnici

               9.Uz već navedenih 1 247 radnika prihvatljivi su korisnici i dvoje radnika koji su proglašeni viškom nakon referentnog razdoblja od četiri mjeseca. Moguće je uspostaviti jasnu uzročno-posljedičnu vezu s događajem koji je izazvao otpuštanja tijekom referentnog razdoblja.

               10.Ukupan broj prihvatljivih korisnika stoga iznosi 1 249.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               11.Kako bi se utvrdila veza između otpuštanja i velikih strukturnih promjena u tokovima svjetske trgovine nastalih zbog globalizacije, Italija tvrdi da je, iako na svjetskoj razini na međunarodnom tržištu zračnog prometa dominiraju europski zračni prijevoznici, taj sektor pretrpio ozbiljan gospodarski poremećaj, posebno pad tržišnog udjela EU-a. U razdoblju od 2008. do 2012. globalni promet povećao se za 4,6 % godišnje kao dio dugoročnog rasta koji se bilježi od 1970. Međutim, rast zračnog prometa između Europe i ostatka svijeta nešto je sporiji (2,4 %), zbog čega se smanjio tržišni udjel zemalja skupine EU-27 u zračnom prometu mjerenom u ostvarenim putničkim kilometrima (RPK). Dostupni podaci za 2013.
                  7
                i 2014.
                  8
                pokazuju da se trend zabilježen u razdoblju od 2008. do 2012. nastavlja. Promet u Europi povećao se za 3,8 % u 2013. i 5,7 % u 2014. u usporedbi s prethodnom godinom, što je rast manji od svjetskog prosjeka (5,2 % odnosno 6,3 %), i čini 38 % svjetskog prometa (mjerenog u RPK), što je jedan postotni bod manje od 2012. Bliski istok i dalje je regija s najbržim rastom, tj. 10,9 % u 2013. i 13,4 % u 2014., te čini 14 % svjetskog međunarodnog prometa.

               12.U povezanom zračnom prometu Bliski istok postiže odlične rezultate: u trima ključnim zračnim lukama, Dohi (Katar), Abu Dhabiju (UAE) i Dubaiju (UAE) zabilježen je velik udjel povezanog zračnog prometa (oko 50 %). Uzme li ih se u obzir kao skupinu, kroz te tri zračne luke prolazi oko 15 % zračnog prometa iz Azije u Europu i iz Europe na jugozapadni Pacifik. Ukupan promet između Europe i Azije povećava se za otprilike 7 % svake godine, ali dio tog prometa usmjeren preko Bliskog istoka raste otprilike 20 % godišnje
                  9
               .

               13.Nedavni razvoj prijevoznika Turkish Airlines bio je usporediv razvoju prijevoznikâ iz Perzijskog zaljeva. Taj je prijevoznik iskoristio svoje čvorište Istanbul–Atatürk i zauzeo znatan udjel prometnih tokova između Azije i Europe te, kako bi to postigao, udvostručio ukupnu veličinu flote sa 100 zrakoplova u 2006. na 200 u 2012. Rast prijevoznika Turkish Airlines još je izraženiji mjereno u raspoloživim sjedalima po kilometru u mreži dugih letova, čiji se broj povećao s pet milijardi u 2004. na više od 30 milijardi u 2013.

               14.Međunarodni putnički promet između Italije i UAE-a, gdje su sjedišta zračnih prijevoznika Emirates i Etihad, povećao se u prosjeku za 21 % godišnje u razdoblju od 2004. do 2014. Broj putnika ušesterostručio se, s 297 268 u 2004. na 1,7 milijuna u 2014.
                  10
               . U slučaju Turske i prijevoznika Turkish Airlines, prosječni godišnji rast iznosio je 18 %, a broj putnika prevezenih iz Italije i u Italiju povećao se pet puta, s 426 818 na dva milijuna u istom tom razdoblju
                  11
               . To golemo povećanje broja putnika dogodilo se uglavnom na štetu poduzeća Alitalia.

               15.Učinci tih promjena u trgovinskim tokovima otežani su drugim čimbenicima kao što je smanjenje potražnje zbog gospodarske krize i povećanja cijena nafte (gorivo katkad čini gotovo trećinu troškova za sjedalo po kilometru), što je dovelo do smanjenja zaposlenosti u sektoru zračnog prometa od 6,6 % na razini EU-a tijekom razdoblja od 2008. do 2013.
                  12

               16.Do danas su zaprimljena dva zahtjeva za doprinos iz EGF-a koji se odnose na sektor zračnog prometa
                  13
                i oba su se temeljila na učincima globalizacije na trgovinu.

               Događaji koji su doveli do otpuštanja i prestanaka aktivnosti

               17.Kako je prethodno već navedeno, golemo povećanje broja putnika koje su u Italiju i iz Italije preveli zračni prijevoznici iz Perzijskog zaljeva i Turkish Airlines dogodilo se na štetu poduzeća Alitalia. Smanjenje broja putnika prevezenih u 2014. u odnosu na 2010., koje predstavlja smanjenje od 3,6 % u usporedbi s 2013. i 6,4 % u usporedbi s 2012., zajedno s gubicima koji su se nagomilali od potpune privatizacije poduzeća Alitalia u 2009., a koji su u prvom tromjesečju 2014. iznosili 1 137 milijuna EUR, bili su događaji zbog kojih je došlo do navedenih otpuštanja u poduzeću Gruppo Alitalia zbog kojih je Italija zatražila potporu iz EGF-a.

               18.U kontekstu te situacije (smanjenja broja prevezenih putnika i nagomilani gubici), poduzeće Gruppo Alitalia u dogovoru s mjerodavnim sindikatima
                  14
                12. srpnja 2014. odlučilo je podnijeti Ministarstvu rada zahtjev za CIG
                  15
                za krizu trgovačkog društva koji se odnosio na 1 635 radnika. Kasnije je pokrenut postupak mobilità
                  16
                za 1 249 radnika.

               Predviđene posljedice otpuštanja na lokalno, regionalno ili nacionalno gospodarstvo i zaposlenost

               19.Proizvodnu strukturu regije Lazio obilježavaju velika važnost usluga i niska razina industrijalizacije. Usluge čine 85,4 % dodane vrijednosti na regionalnoj razini, a nacionalni je prosjek 74,1 %. Zbog stalnog i velikog priljeva turista i posjetitelja u toj regiji, posebno u Rim, sektori povezani s turizmom jedni su od najrazvijenijih sektora u regiji Lazio.

               20.Na zaposlenost u toj regiji gospodarska i financijska kriza utjecala je u manjoj mjeri nego na zaposlenost na nacionalnoj razini. U skladu s podacima Eurostata, u razdoblju od 2008. do 2013. u regiji Lazio zaposlenost se smanjila za 1,7 % (što znači da je izgubljeno više od 38 000 radnih mjesta), a zaposlenost u Italiji smanjila se za 4,2 % te je izgubljeno gotovo milijun radnih mjesta.

               21.Ukupan broj sati pokrivenih iz CIG-a koji su u regiji Lazio odobreni u 2014. povećao se za 12,3 % u odnosu na 2013. Osim toga, s obzirom na to da je broj odobrenih sati pokrivenih iz CIG-a bio na visokoj razini još od 2011., svakim povećanjem tog broja utječe se na tržište rada više nego što je vidljivo iz statističkih podataka.

               22.Uz to, u razdoblju od 2008. do 2013. zaposlenost u talijanskom sektoru zračnog prometa smanjila se za gotovo 20 %
                  17
               . Otpuštanjima u poduzeću Gruppo Alitalia dodatno će se otežati već teška situacija u pogledu zaposlenosti.

               Ciljani korisnici i predložene mjere

               Ciljani korisnici

               23.Predviđa se da će u mjerama sudjelovati 184 radnika koji su proglašeni viškom. Podjela ciljanih radnika po spolu, državljanstvu i dobnoj skupini:

                        Kategorija

                        Broj
                           ciljanih korisnika

                        Spol:

                        muškarci:

                        129

                        (70,1 %)

                        žene:

                        55

                        (29,9 %)

                        Državljanstvo:

                        građani država članica:

                        183

                        (99,5 %)

                        građani ostalih zemalja:

                        1

                        (0,5 %)

                        Dobna skupina:

                        15 – 24 godine:

                        0

                        (0 %)

                        25 – 29 godina:

                        0

                        (0 %)

                        30 – 54 godine:

                        178

                        (96,79 %)

                        55 – 64 godine:

                        6

                        (3,3 %)

                        stariji od 64 godine:

                        0

                        (0 %)

               Prihvatljivost predloženih mjera

               24.Usluge prilagođene potrebama koje će se osigurati radnicima proglašenima viškom sastoje se od sljedećih mjera:

               –Prihvat i ocjena vještina: Prvu mjeru sudionicima osiguravaju centri za zapošljavanje i ona uključuje profiliranje radnika i ocjenu njihovih vještina te pružanje podataka o dostupnim uslugama i akreditiranim agencijama koje ih nude. Radnik koji je zainteresiran za primanje usluga sam odabire agenciju te s centrom za zapošljavanje i agencijom sklapa tzv. contratto di ricollocazione (ugovor o ponovnom zapošljavanju). Radnik se obvezuje na aktivno sudjelovanje, a pružatelj usluge obvezuje se aktivno usmjeravati radnika do ponovnog zapošljavanja.

               –Aktivna potpora za traženje radnog mjesta: Akreditirane agencije pružit će otpuštenim radnicima aktivnu potporu za traženje radnih mjesta. Radnike će pratiti mentor koji će im pomagati i usmjeravati ih. Mentor će radnicima pomoći i u traženju rješenja kojim će se omogućiti njihovo ponovno zapošljavanje. Agencijama će se platiti na temelju postignutih rezultata. Ako otpušteni radnik pronađe stalno radno mjesto, platit će se 4 000 EUR; ako otpušteni radnik pronađe radno mjesto s ugovorom na 12 ili više mjeseci, platit će se 2 500 EUR; ako otpušteni radnik pronađe radno mjesto s ugovorom na najmanje šest mjeseci, platit će se 1 000 EUR. Ako za otpuštenog radnika ne bude moguće pronaći rješenje, agenciji će se za usluge mentorstva i potpore po sudioniku platiti iznos koji odgovara 20 % prosječnog doprinosa primljenog po ponovno zaposlenom radniku
                  18
               .

               –Osposobljavanje: Na zahtjev potencijalnih poslodavaca sudionicima će se ponuditi strukovno osposobljavanje namijenjeno prekvalificiranju ili dokvalificiranju radnika. Pripremno osposobljavanje na učilištu može se kombinirati s osposobljavanjem na radnom mjestu, u poslovnim prostorima potencijalnog poslodavca. Prosječni je procijenjeni trošak za osposobljavanje 4 800 EUR.

               –Nadoknada troškova mobilnosti: Stvarni troškovi koji su nastali kako bi radnici sudjelovali u osposobljavanju na radnom mjestu u poduzećima koja su 80 ili više kilometara udaljena od domova sudionika nadoknadit će se u iznosu do 5 000 EUR po predočenju računa, potvrde o poreznom prihodu ili drugog jednakovrijednog računovodstvenog dokumenta. Troškovi mobilnosti uključuju putne troškove, životne troškove, troškove smještaja i troškove nastanjenja (troškovi preseljenja, električna energija, voda, plin itd.).

               –Naknade za zapošljavanje osoba starijih od 50 godina: Ovim naknadama pomaže se otpuštenim radnicima time što se olakšava njihovo ponovno zapošljavanje na određeno ili neodređeno vrijeme u poduzeću koje nije Gruppo Alitalia. Za ponovno zapošljavanje s ugovorom na neodređeno vrijeme poduzeće koje zapošljava dobit će 7 000 EUR po radniku, a za zapošljavanje s ugovorom na određeno vrijeme od najmanje 12 mjeseci poduzeće koje zapošljava dobit će 3 000 EUR po radniku i 1 000 EUR za ponovno zapošljavanje s ugovorom na određeno vrijeme od najmanje šest mjeseci. Ako tijekom trajanja ugovora na određeno vrijeme poslodavac izmijeni ugovor u ugovor na neodređeno vrijeme, isplatit će se razlika u naknadi za zapošljavanje do iznosa od 7 000 EUR. Međutim, u slučaju obnavljanja ugovora na određeno vrijeme poslodavac nema pravo ni na kakvu dodatnu naknadu.

               25.Predložene opisane mjere predstavljaju aktivne mjere na tržištu rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               26.Italija je dostavila tražene podatke o mjerama koje su, na temelju nacionalnog zakonodavstva ili kolektivnih ugovora, obvezne za dotično poduzeće. Talijanska tijela potvrdila su da financijski doprinos iz EGF-a neće biti zamjena za te mjere.

               Predviđeni proračun

               27.Predviđeni ukupni troškovi iznose 2 358 080 EUR, u što su uključeni izdaci za usluge prilagođene potrebama u iznosu od 2 264 080 EUR te izdaci za aktivnosti pripreme, upravljanja, informiranja i promidžbe te nadzora i izvješćivanja u iznosu od 94 000 EUR.

               28.Ukupni financijski doprinos zatražen iz EGF-a iznosi 1 414 848 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (EUR)

                        Predviđeni ukupni troškovi

                        (EUR)

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Prihvat i ocjena vještina
                           (Bilancio di competenze)

                        184

                        70

                        12 880

                        Aktivna potpora za traženje radnog mjesta
                           (Soggetto accreditato)

                        184

                        4 000

                        736 000

                        Osposobljavanje
                        (Formazione on demand)

                        184

                        4 800

                        883 200

                        Podzbroj (a):

                        postotak paketa usluga prilagođenih potrebama

                        –

                        1 632 080

                        (72,09 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Nadoknada troškova mobilnosti
                           (Bonus di mobilità per la formazione)

                        90

                        5 000

                        450 000

                        Naknade za zapošljavanje osoba starijih od 50 godina
                        (Bonus assunzione over 50)

                        26

                        7 000

                        182 000

                        Podzbroj (b):

                        postotak paketa usluga prilagođenih potrebama:

                        –

                        632 000

                        (27,91 %)

                        Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        8 500

                        2. Upravljanje

                        –

                        35 000

                        3. Informiranje i promidžba

                        –

                        8 500

                        4. Nadzor i izvješćivanje

                        –

                        42 000

                        Podzbroj (c):

                        postotak ukupnih troškova:

                        –

                        94 000

                        (3,99 %)

                        Ukupni troškovi (a + b + c):

                        –

                        2 358 080

                        Doprinos iz EGF-a (60 % ukupnih troškova)

                        –

                        1 414 848

               29.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne prelaze 35 % ukupnih troškova usklađenog paketa usluga prilagođenih potrebama.

               Razdoblje u kojem izdaci zadovoljavaju uvjete za doprinos iz EGF-a

               30.Italija je započela s pružanjem usluga prilagođenih potrebama ciljanim korisnicima 1. travnja 2015. Izdaci za mjere iz stavka 24. stoga zadovoljavaju uvjete za financijski doprinos iz EGF-a od 1. travnja 2015. do 1. travnja 2017.

               31.Italija je počela stvarati administrativne izdatke za provedbu EGF-a 30. siječnja 2015. Izdaci za aktivnosti pripreme, upravljanja, informiranja i promidžbe te nadzora i izvješćivanja stoga zadovoljavaju uvjete za financijski doprinos iz EGF-a od 30. siječnja 2015. do 1. listopada 2017.

               Komplementarnost s mjerama koje se financiraju iz nacionalnih fondova ili fondova Unije

               32.Izvor je nacionalnog predfinanciranja ili sufinanciranja Fond za aktivne politike naveden u članku 1. stavku 215. Zakona br. 147/2013
                  19
               .

               33.Italija je potvrdila da se za prethodno navedene mjere za koje se prima financijski doprinos iz EGF-a neće primati i financijski doprinos iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               34.Italija je provela savjetovanje i/ili informiranje o usklađenom paketu usluga prilagođenih potrebama sa socijalnim partnerima, akreditiranim agencijama koje pružaju potporu za traženje radnih mjesta i radnicima. Sastanak sa sindikatima održan je 4. ožujka 2015., a s udruženjima poslodavaca 6. ožujka 2015. Akreditirane agencije obaviještene su 23. veljače 2015., a paket usluga prilagođenih potrebama za potporu bivšim radnicima poduzeća Alitalia korisnicima je predstavljen 31. ožujka 2015. Kako bi se dodatno potaknula i olakšala razmjena informacija i pojašnjenja u tom kontekstu, korisnici i socijalni partneri upućeni su na namjensku adresu elektroničke pošte (alitalia2014@regione.lazio.it).

               Sustavi za upravljanje i nadzor

               35.U zahtjevu za doprinos iz EGF-a nalazi se opis sustava za upravljanje i nadzor kojim se utvrđuju nadležnosti uključenih tijela. Italija je obavijestila Komisiju da će financijskim doprinosom upravljati Ministero del lavoro e delle politiche sociali - Direzione generale per le politiche attive, i servizi per il lavoro e la formazione (MLPS – DG PASLF) kako slijedi: MLPS – DG PASLF – Divisione III djelovat će kao upravljačko tijelo, MLPS –DG PASLF – Divisione IV kao tijelo za ovjeravanje i MLPS – Secretariato Generale – Divisione II kao revizorsko tijelo. Područno tijelo Regione Lazio imat će ulogu posrednika za upravljačko tijelo.

               Obveze dotične države članice

               36.Italija je dostavila sva potrebna jamstva u vezi sa sljedećim:

               –da se načelo jednakog postupanja i nediskriminacije poštuje u vezi s pristupom predloženim mjerama i njihovom provedbom,

               –da su ispunjeni zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,

               –da je poduzeće koje provodi otpuštanja, Gruppo Alitalia, koje je nakon otpuštanja nastavilo s poslovanjem, ispunilo svoje pravne obveze u pogledu viškova radnih mjesta i da se u skladu s njima pobrinulo za svoje radnike,

               –da se za predložene mjere neće primati financijska potpora iz drugih fondova ili financijskih instrumenata Unije i da će se spriječiti dvostruko financiranje,

               –da će predložene mjere biti komplementarne s mjerama koje se financiraju iz strukturnih fondova,

               –da će financijski doprinos iz EGF-a biti u skladu s postupovnim i materijalnim pravilima Unije o državnim potporama.

               PRORAČUNSKE IMPLIKACIJE

               Proračunski prijedlog

               37.EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  20

               38.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložene mjere i procijenjene troškove, Komisija predlaže da se na temelju zahtjeva mobilizira EGF kako bi se osigurao financijski doprinos od 1 414 848 EUR, što predstavlja 60 % ukupnih troškova predloženih aktivnosti.

               39.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju.
                  21
               .

               Povezani akti

               40.Istodobno s podnošenjem ovog prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 1 414 848 EUR u odgovarajuću proračunsku liniju.

               41.Istodobno s donošenjem ovog prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji
                  (zahtjev iz Italije – EGF/2015/004 IT/Alitalia)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  22
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  23
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha Europskog fonda za prilagodbu globalizaciji (EGF) pružanje je potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine nastalih zbog globalizacije, zbog nastavka svjetske financijske i gospodarske krize ili nove svjetske financijske i gospodarske krize te kako bi im se pomoglo da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  24

               (3)Italija je 24. ožujka 2015. podnijela zahtjev EGF/2015/004 IT/Alitalia za financijski doprinos iz EGF-a, nakon otpuštanja u poduzeću Gruppo Alitalia
                  25
                u Italiji. Zahtjev je dopunjen dodatnim informacijama u skladu s člankom 8. stavkom 3. Uredbe (EU) br. 1309/2013. Taj je zahtjev u skladu sa zahtjevima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)Stoga bi se trebala mobilizirati sredstva iz EGF-a kako bi se za zahtjev koji je podnijela Italija osigurao financijski doprinos u iznosu od 1 414 848 EUR.

               (5)Kako bi se sredstva iz EGF-a mogla što prije mobilizirati, ova se odluka treba primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2015. mobilizira se Europski fond za prilagodbu globalizaciji kako bi se osigurao iznos od 1 414 848 EUR u obliku odobrenih sredstava za preuzimanje obveza i plaćanja.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datuma njezina donošenja]
                  26*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 855.

                     (2)
                  U smislu članka 3. Uredbe o EGF-u.

                     (3)
                  Poduzeća Alitalia Compagnia Aerea Italiana S.p.A. i Air One S.p.A. (Poduzeća CAI First S.p.A., CAI Second S.p.A. i Alitalia Loyalty).

                     (4)
                  SL L 393, 30.12.2006., str. 1.

                     (5)
                  U skladu s člankom 7. stavkom 4. Uredbe (EU) br. 1309/2013.

                     (6)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (7)

                     http://www.icao.int/Newsroom/News%20Doc%202013/COM.43.13.ECON-RESULTS.Final-2.en.pdf

                     (8)

                     http://www.icao.int/Newsroom/Pages/Strong-Passenger-Results-and-a-Rebound-for-Freight-Traffic-in-2014.aspx

                     (9)

                     http://www.amadeus.com/web/amadeus/en_US-US/Amadeus-Home/News-and-events/News/041713-300-world-super-routes/1259071352352-Page-AMAD_DetailPpal?assetid=1319526535668&assettype=PressRelease_C

                     (10)
                  ENAC. Dati di traffico.

                     www.enac.gov.it

                     (11)
                  Id.

                     (12)
                  Eurostat, zaposlenost po spolu, dobnoj skupini i detaljnoj gospodarskoj aktivnosti (iz 2008., NACE Rev.2 (1 000)),

                     http://ec.europa.eu/eurostat/web/lfs/data/database

                  .

                     (13)
                  EGF/2013/014 FR Air France (COM(2014) 701 završna verzija) i EGF/2015/004 IT Alitalia, ovaj zahtjev.

                     (14)
                  UIL-transporti, UGL transporti, FILT-CGIL, FIT-CISL.

                     (15)
                  Cassa Integrazione Guadagno (CIG) naknada je namijenjena osiguranju određene razine prihoda radnicima koji su spriječeni u obavljanju svojih zadataka. CIG se primjenjuje u slučaju smanjenja ili prekida proizvodnih aktivnosti zbog restrukturiranja, reorganizacije poduzeća, korporativne krize i stečajnih postupaka koji imaju ozbiljne posljedice na tržište rada na lokalnoj razini. CIG je sredstvo kojim se sprečava proglašavanje radnika viškom tako što se poduzećima omogućuje izbjegavanje troška privremeno nepotrebnog rada tijekom čekanja nastavka uobičajenih proizvodnih aktivnosti. Međutim, CIG je često uvod u pokretanje postupka mobilità.

                     (16)
                  Mobilità je zakonom osigurana socijalna „sigurnosna mreža” kojom se ublažavaju posljedice otpuštanja radnika. U okviru postupka mobilità radnicima koji su proglašeni viškom osiguravaju se financijska potpora i mehanizmi za olakšavanje njihova ponovnog zapošljavanja.

                     (17)
                  Eurostat, zaposlenost po spolu, dobnoj skupini i detaljnoj gospodarskoj aktivnosti

                     http://ec.europa.eu/eurostat/web/lfs/data/database

                  .

                     (18)
                  Za potrebe sastavljanja proračuna država članica koja podnosi zahtjev procijenila je prosječnu naknadu po ponovno zaposlenom radniku na 3 000 EUR, a naknadu za radnike za koje ne bude moguće pronaći rješenje na 600 EUR.

                     (19)

                     http://www.gazzettaufficiale.it/eli/id/2013/12/27/13G00191/sg

                     (20)
                  SL L 347, 20.12.2013., str. 884.

                     (21)
                  SL C 373, 20.12.2013., str. 1.

                     (22)
                  SL L 347, 20.12.2013., str. 855.

                     (23)
                  SL C 373, 20.12.2013., str. 1.

                     (24)
                  Uredba Vijeća (EU, Euratom) br. 1311/2013 kojom se uspostavlja višegodišnji financijski okvir za razdoblje 2014. ‒ 2020. (SL L 347, 20.12.2013., str. 884.).

                     (25)
                  Poduzeća Alitalia Compagnia Aerea Italiana S.p.A. i Air One S.p.A. (Poduzeća CAI First S.p.A., CAI Second S.p.A. i Alitalia Loyalty).

                     (26)
                   Datum njezina donošenja unosi Parlament prije objave u SL-u.